แรงขายทำกำไรฉุด SET พลิกปิดลบ 4 จุด แนะจับตาธปท.ประกาศตัวเลขเศรษฐกิจ 31 ส.ค.นี้
แรงขายทำกำไรฉุด SET พลิกปิดลบ 4 จุด แนะจับตาธปท.ประกาศตัวเลขเศรษฐกิจ 31 ส.ค.นี้ โดยดัชนีปิดตลาดวันนี้ ที่ระดับ 1,323.31 จุด ลบ 3.50 จุด หรือ 0.26% มูลค่าการซื้อขาย 5.47 หมื่นล้านบาท
28 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,323.31 จุด ลบ 3.50 จุด หรือ 0.26% มูลค่าการซื้อขาย 5.47 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยช่วงเช้าปรับตัวขึ้นไปตอบรับถ้อยแถลงของประธานธนาคารกลางสหรัฐฯ (เฟด) ปล่อยอัตราเงินเฟ้อยืดหยุ่นขึ้น ทำให้เห็นแนวโน้มอัตราดอกเบี้ยจะทรงตัวต่ำอีกนาน เป็นไปตามที่ตลาดคาดการณ์ไว้ แต่เนื่องจากยังมีหลายปัจจัยที่ไม่แน่นอน ทำให้นักลงทุนก็เลือกขายล็อกกำไรไว้ก่อน ส่งผลให้ตลาดภาคบ่ายปรับตัวลงมาอยู่ในแดนลบ
ทั้งนี้ เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเคลื่อนไหวทั้งในแดนบวก-ลบเล็กน้อย ส่วนตลาดในยุโรปเคลื่อนไหวทั้งในแดนบวก-ลบไม่มาก แต่อิงไปในทางลบมากกว่า ดาวโจนส์ฟิวเจอร์สก็ลดช่วงบวกลงมาเหลือ 100 กว่าจุด จากช่วงเช้าบวกไป 200 จุด ขณะที่ตลาดบ้านเราก็มีปัจจัยการเมืองในประเทศกดดันอยู่ด้วย ทำให้นักลงทุนเลือกขายทำกำไรออกมาก่อน
อย่างไรก็ดี สัปดาห์หน้าให้ติดตามการทยอยประกาศตัวเลข PMI ทั้งภาคการผลิตและภาคบริการทั่วโลก และติดตามตัวเลขการจ้างงานนอกภาคเกษตรของสหรัฐฯ รวมถึงตัวเลขเศรษฐกิจเดือน ก.ค.63 ที่ธนาคารแห่งประเทศไทย (ธปท.) จะแถลงในวันที่ 31 ส.ค.นี้
สำหรับแนวโน้มการลงทุนในสัปดาห์หน้า นายวิจิตร กล่าวว่ ตลาดฯคงแกว่งไซด์เวย์ช่วงรอปัจจัยใหม่เข้ามา พร้อมให้แนวรับ 1,300 จุด ส่วนแนวต้าน 1,350 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
MINT   มูลค่าการซื้อขาย  3,245.09 ล้านบาท  ปิดที่  23.00 บาท  เพิ่มขึ้น  0.80 บาท
PTT    มูลค่าการซื้อขาย  2,252.04 ล้านบาท  ปิดที่  36.75 บาท  ลดลง   0.50 บาท
KBANK  มูลค่าการซื้อขาย  2,153.06 ล้านบาท  ปิดที่  86.75 บาท  เพิ่มขึ้น  1.25 บาท
BBL    มูลค่าการซื้อขาย  1,783.26 ล้านบาท  ปิดที่ 107.00 บาท  ราคาไม่เปลี่ยนแปลง
AOT    มูลค่าการซื้อขาย  1,701.57 ล้านบาท  ปิดที่  56.75 บาท  ราคาไม่เปลี่ยนแปลง
 
ตลาดหุ้นเอเชีย
